CELEX: 62012TN0518
Language: da
Date: 2012-11-27 00:00:00
Title: Sag T-518/12: Sag anlagt den 27. november 2012 — Spirlea mod Kommissionen

2.2.2013   
            
            
               DA
            
            
               Den Europæiske Unions Tidende
            
            
               C 32/21
            
         Sag anlagt den 27. november 2012 — Spirlea mod Kommissionen
   (Sag T-518/12)
   2013/C 32/33
   Processprog: tysk
   
      Parter
   
   
      Sagsøgere: Darius Nicolai Spirlea (Capezzano Pianore, Italien) og Mihaela Spirlea (Capezzano Pianore) (ved advokaterne V. Foerster og T. Pahl)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Stævningen, der er indgivet med hjemmel i artikel 263 TEUF, modtages.
            
         
               —
            
            
               Stævningen antages til realitetsbehandling.
            
         
               —
            
            
               Der gives medhold i sagen, og det fastslås, at sagsøgte har tilsidesat væsentlige processuelle og forskellige materielle retsregler.
            
         
               —
            
            
               På det grundlag erklæres Kommissionens henlæggelsesafgørelse af 27. september 2012 om EU-pilotprojekt nr. 2070/11/SNCO (Ref. Ares (2012) 1135073) for ugyldig.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat tre anbringender.
   
               1)
            
            
               Første anbringende: Oprettelse af et EU-pilotprojekt uden retsgrundlag (artikel 290 TEUF og 291 TEUF)
               
                           —
                        
                        
                           I forbindelse med dette anbringende gøres det gældende, at indførelsen af EU-pilotprojektet har medført en yderligere processuel betingelse, der ikke følger af artikel 258 TEUF. Denne processuelle betingelse, som Kommissionen ikke i EU-traktaterne har fået hverken kompetence eller bemyndigelse til at fastsætte, er af Kommissionen blevet anvendt i en retsstridig og uigennemsigtig procedure, hvorved der samtidig er sket en udhulning af traktatsbrudsproceduren i artikel 258 TEUF.
                        
                     
         
               2)
            
            
               Andet anbringende: Tilsidesættelse af meddelelse af 20. marts 2002 fra Kommissionen til Europa-Parlamentet og Den Europæiske Ombudsmand om forbindelserne med klagere i sager om overtrædelse af fællesskabsretten (1).
               
                           —
                        
                        
                           Her gør sagsøgerne gældende, at Kommissionen på vilkårlig vis har ignoreret sin meddelelse om forbindelserne med klagere i sager om overtrædelse af fællesskabsretten, og at denne uden noget alternativ for sagsøgerne har overført disses klage til behandling under EU-pilotprojektet, hvis regler ikke er tilgængelige for sagsøgerne.
                        
                     
         
               3)
            
            
               Tredje anbringende: Tilsidesættelse af begrundelsespligten
               
                           —
                        
                        
                           I forbindelse med dette anbringende anføres det, at Kommissionens begrundelse ikke indeholder oplysninger om de faktiske omstændigheder i forhold til anvendelsen af forordning (EF) nr. 1394/2007 (2) og ingen drøftelse af sagsøgernes specifikke retlige indsigelser og deres sammenhæng med EU-retten.
                        
                     
         
      (1)  EFT C 244, s. 5.
   
      (2)  Europa-Parlamentets og Rådets forordning (EF) nr. 1394/2007 af 13.11.2007 om lægemidler til avanceret terapi og om ændring af direktiv 2001/83/EF og forordning (EF) nr. 726/2004, EUT L 324, s. 121.